OpenLLM-France/wikimedia huggingface dataset:
# Gigantes (sèrie de televisió d'Espanya)

Gigantes és una sèrie de televisió espanyola original de Movistar+ produïda en col·laboració amb La Zona. Creada per Enrique Urbizu, Miguel Barros i Michel Gaztambide, sobre una idea de Manuel Gancedo. Consta de dues temporades de sis episodis cadascuna, d'uns 50 minuts de durada aproximada cadascun. La primera temporada es va estrenar el 4 d'octubre de 2018, i la segona temporada el 24 de març de 2019, en la plataforma Movistar+. La sèrie és dirigida per Enrique Urbizu i Jorge Dorado.

## Sinopsi

La família Guerrero ha viscut durant dècades en el cor del barri més castís de Madrid. Amb el negoci de la compravenda de mobles al rastro de Madrid com a tapadora, porta anys controlant el tràfic de droga al seu barri. Ara, Abraham Guerrero, patriarca i vidu, ha decidit expandir el seu negoci, és el moment de créixer. Per a això necessitarà la lleialtat i col·laboració dels seus tres fills: Daniel, Tomás i Clemente. Aquests, criats sota la seva ma severa, tenen els seus propis plans. Però només un podrà ocupar el lloc del pare. Una policia que porta anys seguint aquest clan intentarà detenir el seu poder, que s'estén per Andalusia i per l'alta societat europea. La guerra ha començat.

## Repartiment

Repartiment Principal
* Isak Férriz, com Daniel Guerrero
* Daniel Grao, com Tomás Guerrero
* José Coronado, com Abraham Guerrero
* Elisabet Gelabert Echániz, com Ángela Márquez, comissari de policia
* Carlos Librado "Nene", com Clemente Guerrero
* Yolanda Torosio, com Sol
* Sofía Oria, Carmen Guerrero, filla de Tomás i Sol
* Juana Acosta, com Lucía
* Roberto Enríquez, com Ortiz, agent del CNI
Repartiment Secundari
* Ariana Martínez, com Lorena
* Xenia Tostado, com Bárbara
* Daniel Holguín, com Carlos
* Antonio Dechent, com Lobo
* Eduard Farelo, com Pérez Estrada

## Referències

* ↑ «'Gigantes', vuelve el thriller español más sorprendente con Urbizu y Coronado».
* ↑ «Así es 'Gigantes': la serie de Urbizu con Coronado de patriarca en el Madrid más castizo».
* ↑ «Movistar+ estrena 'Gigantes', su serie sobre el narcotráfico con José Coronado».
* ↑ «Ahora las «Gigantes» son ellas».
* ↑ «Sobre la serie».

## Premis i nominacions

* VI Premis Feroz: Nominada a Millor sèrie dramàtica
* XXI Premis Iris: Nominat a millor actor (Isak Férriz)

## Enllaços externs

* Web oficial > Movistarplus
* Gigantes a Internet Movie Database (anglès)
* Gigantes (Serie de TV) a Filmaffinity
# Glacera de Gondogoro

La Glacera de Gondogoro o de Gondoghoro (Urdu: گوندوگرو گلیشیر) és una glacera que dona a la vall d'Huixe a Gilgit-Baltistan, al Caixmir pakistanès. El coll de Gondogoro (Gondogoro La), al final de la glacera, és un accés alternatiu, baixant per la glacera Vigne, per a arribar a Concòrdia, punt de confluència de la Glacera de Baltoro i la Glacera de Godwin-Austen.
La glacera té una longitud de 20 km. Està orientada inicialment en direcció sud-oest, girant després cap al sud a través de les muntanyes orientals del Masherbrum. La glacera està rodejada per muntanyes conegudes com el Pic Laila, el Gondogoro Ri i Yermanendu Kangri, i alimenta el riu Huixe, un afluent dret del Xyok.

## Vegeu també

* Llista de les muntanyes més altes del món

## Enllaços externs

* Punts de Pakistan del nord a Google Earth Arxivat 2012-02-04 a Wayback Machine.

## Referències

* ↑ «Gondogoro Glacier, Karakoram, Pakistan : Climbing, Hiking & Mountaineering : SummitPost». [Consulta: 12 abril 2020].
# Glacera de Giesen

La glacera de Giesen (en alemany: Giesengletscher) és una glacera situada als Alps Bernesos.

## Geografia

La glacera Giesen es troba al vessant nord dels Alps Bernesos, al sud del Cantó de Berna, Suïssa. Comença als vessants nord de la Jungfrau a una altitud superior als 3.400 m i flueix cap al nord-oest. La seva fusió a 2.500 m dona lloc al Giessa, un torrent de muntanya, afluent del Trümmelbach que s'uneix a la conca de l'Aar i, per tant, a la del Rin.

## Història

El 2011 es va observar una esquerda a la glacera. A causa de la mida d'aquesta esquerda (300 m), un trencament d'aquesta podria posar en perill els pobles situats a sota, en particular Lauterbrunnen.

## Referències

* ↑ Liubchenkova, Natalia. «Slide to compare: melting glaciers change the face of Switzerland» (en anglès), 02-12-2019. [Consulta: 9 octubre 2020].
* ↑ Spinney, Laura «The Swiss glacier that responded to the power of prayer … finally» (en anglès). The Guardian, 29-07-2012. ISSN: 0261-3077.
* ↑ Limited, Alamy. «Stock Photo - Jungfrau Massif with the Giesen Glacier which is in danger of collapsing, Muerren, Bernese Oberland, Switzerland, Europe» (en anglès). [Consulta: 9 octubre 2020].
* ↑ «Ils ont les yeux rivés sur le glacier qui menace de céder». 24 heures (Suisse), 5 octubre 2011.. Arxivat de l'original el 2011-12-08. [Consulta: 9 octubre 2020].
* ↑ «Un pan du glacier de Giesen (BE) menace de s'effondrer» (en francès). Le Temps, 03-10-2011. ISSN: 1423-3967.
# Gloster (Mississipi)

Gloster és una població dels Estats Units a l'estat de Mississipi. Segons el cens del 2000 tenia 1.073 habitants.

## Demografia

Segons el cens del 2000, Gloster tenia 324 habitants, 223 habitatges, i 114 famílies. La densitat de població era de 227,6 habitants per km².
Dels 223 habitatges en un 35,8% hi vivien nens de menys de 18 anys, en un 36,7% hi vivien parelles casades, en un 29,4% dones solteres, i en un 29,1% no eren unitats familiars. En el 26,8% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,05.
Per edats la població es repartia de la següent manera: un 30,4% tenia menys de 18 anys, un 10,1% entre 18 i 24, un 24,6% entre 25 i 44, un 21,1% de 45 a 60 i un 13,9% 65 anys o més.
L'edat mediana era de 33 anys. Per cada 100 dones de 18 o més anys hi havia 74,1 homes.
La renda mediana per habitatge era de 19.922 $ i la renda mediana per família de 23.750 $. Els homes tenien una renda mediana de 25.833 $ mentre que les dones 17.222 $. La renda per capita de la població era de 10.536 $. Entorn del 35% de les famílies i el 39,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gloster». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Gloster». American Fact Finder. Oficina del Cens dels Estats Units, 12-01-2010.
# Giuseppe Grassi (1942)

* No confondre amb el també ciclista Giuseppe Grassi
Giuseppe Grassi (Seano, Carmignano, província de Prato, 5 d'octubre de 1942) va ser un ciclista italià professional del 1965 al 1971. Va destacar com a gregari, participant diferents cops al Giro d'Itàlia.

## Palmarès

* 1959
** 1r al Giro del Montalbano
* 1960
** 1r al Giro del Montalbano
* 1960
** 1r al Gran Premi Cemab

### Resultats al Giro d'Itàlia

* 1966. 72è de la classificació general
* 1969. 77è de la classificació general
* 1970. 86è de la classificació general

## Referències

* Resultats a sitiodeciclismo.net
* Resultats a cyclebase.nl
* Fitxa a museociclismo.it
# Giuseppe Grassi (1943)

* No confondre amb el també ciclista Giuseppe Grassi
Giuseppe Grassi (Bariano, província de Bèrgam, 15 de febrer de 1943) va ser un ciclista italià amateur, especialitzat en el mig fons. Va guanyar el Campionat del món d'aquesta modalitat el 1968.
En cop retirat va emigrar a Mèxic on va fer d'entrenador entre altres de Nancy Contreras i Belem Guerrero.
La seva filla Giuseppina també s'ha dedicat al ciclisme.

## Palmarès

* 1968
** Campió del món de mig fons amateur

## Referències

* ↑ «Storia di Giuseppe Grassi». museociclismo.it. [Consulta: 1r juny 2017].
# Gent de Merda

Gent de Merda és un podcast en llengua catalana creat el novembre de l'any 2019 per les periodistes Clàudia Rius, Paula Carreras i Rita Roig i la violoncel·lista Ofèlia Carbonell. Tot i que van començar de forma independent, des de l'inici de la segona temporada emeten des de Ràdio Primavera Sound.
El podcast té com a eix principals les preocupacions dels millennials i sol partir d'una entrevista distesa de les quatre presentadores a una persona convidada. La voluntat inicial del projecte era reproduir una conversa de bar entre quatre amigues. Tot i que tot gira al voltant del format entrevista, el programa es divideix en diferents seccions com 'L'stalkejada a la cara', 'Remena Filomena' i 'Decisions de merda'.
La sintonia d'inici del programa és la cançó «Millor» del grup Rombo i la veu en off és del cantant de Mishima David Carabén.
Entre les persones que han passat pel programa com a convidades hi ha la cantant Núria Graham, el vocalista de Manel Guillem Gisbert, l'advocada Carla Vall, l'humorista Joel Díaz, la presentadora de programes del cor Laura Fa, la presentadora i humorista Elisenda Carod o la influenciadora Juliana Canet, entre d'altres.

## Referències

* 1 2 Ibarz, Mercè. «Gent de Merda: "Som urban pubilles"». Núvol.com. [Consulta: 27 octubre 2020].
* ↑ «Radio Primavera Sound - Gent de Merda». PrimaveraSound.com. [Consulta: 27 octubre 2020].
* ↑ «Gent de Merda: «Un podcast fet per dones no és només per a dones»». Nació Digital. [Consulta: 27 octubre 2020].
* ↑ Puig Sedano, Xavier. «"Productes fets a internet, com La Sotana, estan fent la feina que hauria de fer la CCMA"». ElTemps.cat. [Consulta: 27 octubre 2020].
* ↑ «Gent de Merda #35 - Carlota Freixenet». YouTube.com. [Consulta: 27 octubre 2020].
# Gideon

Gideonn és una pel·lícula estatunidenca del 1998 de gènere comèdia tràgica romàntica protagonitzada per Christopher Lambert, Charlton Heston i Carroll O'Connor. La pel·lícula va ser dirigida per Claudia Hoover i escrita per Brad Mirman amb música d'Anthony Marinelli. Ha estat doblada al català.

## Argument

Gideon Oliver Dobbs és un home amb una incapacitat mental. Es trasllada a una residencia coneguda com a Lakeview, amb molts interns ancians. Són tots homes vells rondinaires i dones. Gideon és molt més jove que els altres residents, cosa que causa confusió quan arriba. El seu estil de vida porta a les seves vides en una manera de fer diferent.

## Repartiment

| Actor/actriu | Paper |
| Christopher Lambert | Gideon |
| Charlton Heston | Addison Sinclair |
| Carroll O'Connor | Leo Barnes |
| Shirley Jones | Elly Morton |
| Mike Connors | Harland Greer |
| Barbara Bain | Sarah |
| Shelley Winters | Senyora Willows |
| Crystal Bernard | Jean MacLemore |
| Christopher McDonald | Alan Longhurst |
| Mykelti Williamson | Coleman Walker |
| Taylor Nichols | Richard Willows |
| Michael Bowen | Billy Ray Turner |
| Harvey Korman | Jacob Titleman |
| Mackenzie Rosman | Molly MacLemore |
| John Swift | Ciclista acrobàtic #1 |
| Jerry Craig | Ciclista acrobàtic #2 |

## Referències

* ↑ «Gideon». esadir.cat.
* ↑ «Gideon (1998) - Overview - TCM.com» (en anglès). [Consulta: 13 març 2018].
* ↑ «Gideon (1998)» (en anglès). [Consulta: 13 març 2018].
# Giddings

Giddings és una ciutat, seu del Comtat de Lee, a l'estat de Texas. Segons el cens del 2000 tenia 5.105 habitants.

## Demografia

Segons el cens del 2000, Giddings tenia 5.105 habitants, 1.639 habitatges, i 1.125 famílies. La densitat de població era de 382,7 habitants per km².
Dels 1.639 habitatges en un 38,1% hi vivien nens de menys de 18 anys, en un 52,8% hi vivien parelles casades, en un 11,4% dones solteres, i en un 31,3% no eren unitats familiars. En el 27,6% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,39.
Per edats la població es repartia de la següent manera: un 31,3% tenia menys de 18 anys, un 13,5% entre 18 i 24, un 24,7% entre 25 i 44, un 15,7% de 45 a 60 i un 14,9% 65 anys o més.
L'edat mediana era de 29 anys. Per cada 100 dones de 18 o més anys hi havia 98,7 homes.
La renda mediana per habitatge era de 31.046$ i la renda mediana per família de 37.115$. Els homes tenien una renda mediana de 27.370$ mentre que les dones 21.706$. La renda per capita de la població era de 14.768$. Aproximadament el 13,8% de les famílies i el 15,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Giddings». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Giddings». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].

## Enllaços externs

* Giddings - Lloc web oficial
* https://tshaonline.org/handbook/online/articles/hgg02
* https://web.archive.org/web/20060714232522/http://www.tourism-tools.com/giddings.htm
# Gobionellus comma

Gobionellus comma és una espècie de peix de la família dels gòbids i de l'ordre dels cipriniformes que es troba a l'Illa Cubagua (Veneçuela).

## Referències

* ↑ Girard, C. F. 1858. Notes upon various new genera and new species of fishes, in the museum of the Smithsonian Institution, and collected in connection with the United States and Mexican boundary survey: Major William Emory, Commissioner. Proc. Acad. Nat. Sci. Phila. v. 10: 167-171.
* ↑ «Gobionellus comma». Catalogue of Life. (anglès) (anglès)
* ↑ FishBase (anglès)

## Bibliografia

* Birdsong, R. S., Murdy, E. O. i Pezold, F. L., 1988. A study of the vertebral column and median fin osteology in gobioid fishes with comments on gobioid relationships., Bull. Mar. Sci., 42:174-214.
* Cervigón, F. 1994. Los peces marinos de Venezuela. Volum 3. Fundación Científica Los Roques, Caracas, Veneçuela. 295 p.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Ginsburg, I., 1953. Ten new American gobioid fishes in the United States National Museum, including additions to a revision of Gobionellus. J. Wash. Acad.Sci., 43(1):18-26.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Hugg, D.O. 1996. MAPFISH georeferenced mapping database. Freshwater and estuarine fishes of North America. Life Science Software. Dennis O. i Steven Hugg, 1278 Turkey Point Road, Edgewater (Maryland), Estats Units.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Pezold III, F. L., 1984. A revision of the gobioid fish genus Gobionellus. Ph.D. diss., University of Texas: 269 pp.
* Pezold III, F.L., 2004. Redescription and synonymies of species of the American-West African genus Gobionellus (Teleostei, Gobiidae) with a key to species., Copeia, 2:281-297.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gradac (ciutat)

Gradac (en italià Labinezza) és un municipi del comtat de Split-Dalmàcia a Croàcia.
Els pobles de Drvenik (amb port de ferris a l'illa de Hvar), Zaostrog, Podaca i Brist pertanyen al municipi de Gradac. És gairebé exactament entre Split i Dubrovnik. Gradac és el lloc més meridioanal de la Riviera de Makarska. És conegut per la platja que amb els seus sis quilòmetres és la més llarga d'aquesta regió.

## Referències

* 1 2 Foster, Jane. Footprint Croatia. Footprint Handbooks, 2004), p. 233. ISBN 1-903471-79-6.
# Grankí

Grankí - Гранки (rus) és un poble de l'óblast de Penza. Rússia. El 2011 tenia 424 habitants.

## Referències

* ↑ «Закон Пензенской области от 9 марта 2005 года № 774-ЗПО «Об административно-территориальном устройстве Пензенской области»». Arxivat de l'original el 2013-10-29. [Consulta: 20 octubre 2019].
# Granma

«Granma» té aquests significats:
* Granma (iot), embarcació usada pels antimperialistes durant la Revolució cubana.
* Granma (diari), diari oficial del Comitè Central del Partit Comunista Cubà
* Província de Granma antiga divisió de la província d'Oriente a l'illa de Cuba.
* Parc Nacional del Desembarco del Granma, parc nacional al sud-est de Cuba a la província de Granma.
* Universitat de Granma
# Gontxarovka

Gontxarovka (en rus: Гончаровка) és un poble del krai de Primórie, a l'Extrem Orient de Rússia, que en el cens del 2010 tenia 262 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Gontxari

Gontxari (en rus: Гончары) és un poble (un khútor) de l'óblast de Volgograd, a Rússia, segons el cens del 2010 tenia 129 habitants. Pertany al districte municipal de Pal·làssovka.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].
# Grup de Recolzament d'Actuacions Forestals

El Grup de Recolzament d'Actuacions Forestals, coneguts sobretot per les sigles GRAF, és un grup d'especialistes en incendis forestals creat per la Direcció General de Prevenció, Extinció d'Incendis i Salvaments (orgànicament depenent del Departament d'Interior, arran del gran incendi que afectà la Catalunya Central el 1998). El GRAF es va crear com a una nova eina per reforçar la lluita contra incendis forestals de grans dimensions i formada per especialistes que treballarien en aquesta mena d'incendis.
Els GRAF no només es van crear per a treballar en l'extinció de grans incendis forestals, tot i que és la seva principal tasca, si no que també en el desenvolupament d'un ampli projecte tècnic que incloïa entre d'altres; la creació d'una cartografia operativa actualitzada per al Cos de Bombers de la Generalitat, desenvolupar un programa de cremes prescrites per a la neteja del bosc, la formació tant interna del Cos de Bombers com dels col·lectius auxiliars (ADF, agents rurals, mossos d'esquadra…) i intercanvi d'experiències amb professionals d'altres països per a tal de reforçar els coneixements sobre l'ús del foc com extinció. El projecte més famós al que estan adscrits els GRAF és el Fire Paradox. Cal destacar la innovació dels GRAF pel que fa a la terminologia emprada, com per introduir una nova manera d'analitzar els incendis.
Actualment el grup està estructurat des d'un “cervell” central a Bellaterra, la Unitat Tècnica, amb unitats repartides per les quatre demarcacions del país. El model GRAF s'ha acabat adoptant en altres zones i països com Aragó, les Illes Balears, Portugal, França i el Regne Unit.

## Història

Els GRAF van néixer oficialment l'1 de març del 1999. La idea era crear un grup d'especialistes força semblants a les Brigadas de Refuerzo de Incendios Forestales (BRIF) creades el 1992 pel govern espanyol. Però a l'hora de constituir el grup, el cap de la Divisió Operativa (Manuel Bosch), va proposar un projecte més ambiciós.
La idea amb què es va començar a treballar era la d'estudiar el comportament dels incendis i predir-ne l'evolució per planificar una millor actuació. A part, els GRAF també van incorporar altres eines a la tradicional d'atac amb aigua, com les cremes d'eixamplament, els contrafocs o l'ús d'eines manuals com la pulaski.

## Referències

* ↑ «La duresa de les proves físiques veta les dones al GRAF de Bombers». Cadena Ser, 05-07-2013. [Consulta: 2 juny 2016].
* ↑ Generalitat de Catalunya
* ↑ «El GRAF, els GEO dels bombers». CCMA, 22-07-2009. [Consulta: 2 juny 2016].
# Gratxovka (Arkadak)

* Per a altres significats, vegeu «Gratxovka».
Gratxovka (en rus: Грачёвка) és un poble de l'óblast de Saràtov, a Rússia, segons el cens del 2010 tenia 468 habitants. Pertany al districte municipal d'Arkadak.

## Referències

* ↑ «Почтовый индекс деревня Александровка, Аркадакский р-н, Саратовская обл». Arxivat de l'original el 2015-01-02.
# Gratxovka (Oriol)

* Per a altres significats, vegeu «Gratxovka».
Gratxovka (en rus: Грачёвка) és un poble (un possiólok) de l'óblast d'Oriol, a Rússia, segons el cens del 2010 no tenia cap habitant. Pertany al districte municipal de Verkhóvie.

## Referències

* ↑ «Орловская область. Общая площадь земель муниципального образования. ФСГС». Arxivat de l'original el 2016-03-06. [Consulta: 3 desembre 2018].
* ↑ «Закон Орловской области от 19 ноября 2004 года № 446-ОЗ «О статусе, границах и административных центрах муниципальных образований на территории Верховского района Орловской области»». Arxivat de l'original el 2018-09-12. [Consulta: 12 setembre 2018].
* ↑ «История Верховского района на сайте областной администрации». Arxivat de l'original el 2018-04-01. [Consulta: 22 maig 2011].
# Guillem de Savinja

Guillem de Sann o Guillem IV (o II) (Baixa Estíria, Àustria, segle x - Gräbern, Caríntia, Àustria, 20 de març de 1036) fou un comte de Friesach i Trixen, i comte de Soune (Savinja, Eslovènia). És venerable per l'Església catòlica.

## Biografia

Guillem era fill del comte de Friesach i marcgravi de Caríntia i Leopirgis. El 1017, el duc de Caríntia, Adalberó d'Eppenstein, el nomenà macgravi de Verona. El 1025, rebé terres del rei Conrad II del Sacre Imperi Romanogermànic, i es convertí en un contrapoder del duc de Caríntia, amb dominis a Soune, entre els rius Koprivnica, Hudinja i Voglajna, i a Carniola, entre els rius Gurk o Krka i Sava rebé més terres reials, amb els boscos i valls corresponents. El 1028, una nova donació reial va fer créixer les seves propietats amb terres a Kozje, i entre el Sava i Savinja, i el riu Sotla i Mirna Comitatu Souna. Entre les possessions hi havia les senyories episcopals de la diòcesi de Gurk: Rogatec, Podčetrtek, Planina pri Sevnici, Pilštanj, Kunšperk, Podsreda, Bizeljsko i Mokronog. Amb les terres de Vitanje, heretades del seu pare, conformà el seu territori. Fundà, amb la seva esposa la catedral i un monestir a Gurk.
S'havia casat amb santa Hemma de Gurk i tingueren dos fills que moriren joves, Guillem i Hartwig. El 1030 Guillem és esmentat com a governador de Salzburg. El 1036 fou deposat pel duc Adalberó, que el matà.
Una tradició diu que matà els assassins dels seus fills, uns miners, i que, en penitència, va fer una peregrinació a Roma; en tornar-ne, morí a una granja de Gräbern (Caríntia), però sembla que el mateix Adalberó va fer córrer aquesta versió. Fou sebollit a Lavanttal, on Hemma va fer edificar una capella sobre la tomba del seu espòs, entre 1038 i 1043, i hi plantà tres til·lers, pel seu marit i els dos fills, que ja havien mort. Els arbres, encara vius, són coneguts com els 1000-jährigen Hemma­linden von Gräbern («els til·lers de mil anys de Hemma a Gräbern») i el més gran fa set metres i mig de circumferència.
Fou venerat, sense arribar a ésser beatificat formalment, i és representat amb robes de príncep, una espasa i una maqueta d'església.

## Bibliografia

+ Biographisch-Bibliographische Kirchelexikon. Bd XVI (1999), Sp. 1567-1568.